b"\n_START_ARTICLE_\nViladebages\n_START_SECTION_\nDescripci\xc3\xb3\n_START_PARAGRAPH_\nMasia de planta rectangular i teulada a dos vessants. Orientada nord- sud. Porta principal a la cara est, d'arc de mig punt i adovellada. Planta baixa i dos pisos; la planta baixa, amb s\xc3\xb2l de pedra i volta, conserva encara (en mal estat) el forn i la premsa de vi. Parament de carreus irregulars. Diversa tipologia d'obertures amb llinda de pedra picada._NEWLINE_Est\xc3\xa0 situada al cap del serrat del marge dret del Riu Negre, a llevant de la masia del Pla de Godall, des d'on s'hi accedeix per pista de terra. Sota la masia es troba l'esgl\xc3\xa9sia de Sant Juli\xc3\xa0 de Viladebages.\n_START_SECTION_\nHist\xc3\xb2ria\n_START_PARAGRAPH_\nEs tenen not\xc3\xadcies de la masia de Viladebages, des del segle XI. L'any 1072, era la propiet\xc3\xa0ria Ledgarda, que ho ced\xc3\xad a Santa Maria de Solsona. Vers la segona meitat de la setzena cent\xc3\xbaria la situaci\xc3\xb3 econ\xc3\xb2mica del mas anava decaient i l'amo es venia terres. Al segle XVI, vers l'any 1586, la mestressa era Anna Mas, v\xc3\xaddua de l'honorable Magistrat Algutz\xc3\xad del Regne, ciutad\xc3\xa0 de Barcelona. Aquesta senyora f\xc3\xa9u procurador seu per la seva casa a Antoni Joan Rebollosa."